google/wiki40b huggingface dataset:
Talakdaan

Ang isang talakdaan (sa wikang Ingles: schedule) ay isang panimulang kagamitan para sa pagsasaayos ng oras na binubuo ng isang tala ng oras kung saan naroon ang mga posibleng mga gawain, kaganapan o gawain na inaasahang mangyayari o kaya'y binubuo ng mga magkasunod-sunod na mga pangyayari na nakaayos ayon sa oras na inaasahan itong maganap. Tinatawag na pagtatakda (scheduling) ang proseso ng ng paglikha ng isang talakdaan, at ang taong responsable sa pagtatakda ay scheduler o nagtatakda. Lumang gawain na ng tao ang paggawa at pagsunod sa isang talakdaaan.
Inhinyeriyang sibil

Ang inhinyera ay aspekto nang buhay mula pa noong unang umiral ang mga tao. Ang pinakamaagang pag-gamit ng inhinyeriyang sibil ay maaaring naganap sa gitna ng mga taong 4000 at 2000 BC sa Sinaunang Ehipto (Ancient Egypt) at Mesopotamia (sa ngayon ay kinikilalang Iraq) noong sinimulang iwanan ng mga tao ang kanilang malagalag na paraan nang pamumuhay, dito nagbunga ang pangangailangan ng pag-gawa ng mga silungan. Sa panahong ito, ang transportasyon ay mas nabigyan ng halaga at dahit dito nabuo ang ideya ng gulong at ang paglayag.
Sa ikalabing-walong siglo, ang terminong civil engineering (o sa Tagalog, inhinyeriyang sibil) ay inilikha upang masama-sama ang lahat ng aspetong pangsibilyan at makita ang pagkakaiba nito sa inhinyeriyang pangmilitar. Ang unang-unang nagpahayag sa sarili bilang isang inhinyerong sibil ay si John Smeaton, ang nagtayo ng Eddystone Lighthouse. Sa 1771, si Smeaton at ang ilan sa kanyang mga kasamang inhinyerong sibil ay bumuo ng Smeatonian Society of Civil Engineers, isang grupong binuo ng mga lider ng kanilang propesyon na nagkaroon ng mga impormal na mga pagkikita. Bagama’t may ebidensya na may mga teknikal na miting na naganap, mas kinikilala parin ito para sa pakikipagkapwang aspeto nito.
Ang inhinyeriyang sibil o inhinyeriyang pambayan ay isang disiplina ng inhinyeriyang prupesyunal na humaharap sa pagdidisenyo, pagbubuo, at pagpapanatili ng pisikal at likas na itinatatag na kapaligiran, kabilang ang mga pagawain katulad ng mga kalsada, mga tulay, mga kanal, mga prinsa, at mga gusali. Ang inhinyeriyang sibil ay ang pinaka matandang disiplina ng inhinyeriya pagkaraan ng inhinyeriyang pangmilitar, at binigyan ito ng kahulugan upang maipagkaiba ang inhinyeriyang hindi pangmilitar magmula sa inhinyeriyang pangmilitar. Nakaugalian itong hinahati-hati sa ilang mga kabahaging disiplina na kinabibilangan ng inhinyeriyang pangkapaligiran, inhinyeriyang geoteknikal, geopisika, geodesiya, inhinyeriyang pangkuntrol, inhinyeriyang estruktural, biyomekaniks, nanoteknolohiya, inhinyeriyang pangtransportasyon, agham na pangmundo, mga agham na pang-atmospera, inhinyeriyang porensiko, inhinyeriyang urbano (inhinyeriyang munisipal), inhinyeriyang hidroliko (inhiyeriya ng napagkukunan ng tubig) agham ng materyales (inhinyeriyang pangmateryales), pamamahala ng dalampasigan (inhinyeriyang kostal), pagsusurbey, at inhinyeriyang pangkonstruksiyon. Nagaganap ang inhinyeriyang sibil sa lahat ng mga antas: sa publikong sektor hanggang sa munisipal hanggang sa mga pamahalaang pambansa, at sa pribadong sektor mula sa mga indibiduwal na nagmamay-ari ng kabahayan hanggang sa mga kompanyang internasyunal.
Unang Lehislaturang Pilipino

Ang Unang Lehislaturang Pilipino (Ingles: First Philippine Legislature) ay ang kauna-unahang pagpupulong ng Lehislaturang Pilipino.

Pagsasabatas

Nagpasá ang Unang Lehislaturang Pilipino ng 170 batas (Batas Blg. 1801-1970)
Soulmate (telebisyon)

Ang Soulmate ay isang palabas sa telebisyon sa Timog Korea.
Super Rookie

Ang Super Rookie ay isang palabas sa telebisyon sa Timog Korea.
San Antonio Santicon

Si San Antonio Santicon ay isang santo ng Romano Katoliko.
María del Sol

Si María del Sol ay isang artista sa Mehiko.
Gastronomiya

Ang gastronomiya (Kastila: gas·tro·no·mí·a) ang pag-aaral ng kaugnayan ng kalinangan at pagkain. Madalas ipinaglilito ang salitang gastronomiya sa sining panluto bagaman isa lamang itong munting bahagi ng disiplina sapagkat hindi masasabing ang isang tagapagluto ay isa ring gourmet. Pinag-aaralan sa gastronomiya ang mga sari't saring bahagi ng kalinangan habang sumesentro sa pagkain. Dahil dito, mayroon itong kaugnayan sa mataas o mababang sining at agham panlipunan, pati na rin sa likas na agham pagdating sa sistemang panunaw ng katawan ng tao.
Abito

Ang abito o (Ingles: habit; Kastila: habito) ay tumutukoy sa kasuotan na nagsisilbing pinaka-unipormeng damit na pagkakakilanlan ng isang taong nabibilang sa isang orden ng pananampalataya.
Big Bear Lake, California

Ang Big Bear Lake ay isang lungsod sa California, Estados Unidos.
Kolehiyong Pang-alaala kay Harris

Ang Harris Memorial College ay isang kolehiyong paaralan na matatagpuan sa Taytay, Rizal, Pilipinas.
Ito ay itinatag noong 1903 at kasalukuyang pinamumunuan ni Dr. Judith M. Bunyi.
Barbara Kim

Si Santa Barbara Kim (sirka 1804  – 27 Mayo 1839) ay isang Koreanang santa ng Simbahang Katoliko.

Talambuhay

Habang naghahanapbuhay bilang isang babaeng katulong, nais na ni Kim na maialay ang kanyang buhay ng pagiging birhen para sa paglilingkod sa Diyos ng mga Kristiyano. Subalit nilinlang siya ng kanyang ama kaya't nakapangasawa siya ng isang pagano (nagsinungaling ang ama ni Kim sa pamamagitan ng pagsasabing isang Katoliko ang lalaking mapapangasawa). Sinikap ni Kim na mahimok na maging Katoliko ang kanyang napangasawa, ngunit nabigo. Nagtagumpay siyang mabinyagan bilang Kristiyano ang isa sa kanyang mga anak.
Nang mabalo si Kim sa maagang edad, lumapit siya sa mga misyonero upang makatanggap ng mga sakramento, na nag-udyok ng panibagong kasiglahan sa kanyang pagiging makapananampalataya.
Noong Abril 1839, dinakip si Kim ng namumunong mga pagano sa Korea, noong panahon ng pag-uusig laban sa mga Katolikong Koreano. Dahil sa kanyang pagtangging iwaksi ang kanyang relihiyon, napasailalim si Kim sa paghihirap na ginamitan ng "pagbabaluktot ng mga buto". Dahil sa mga pagpalong tinanggap, nabali ang kanyang mga bisig.
Namatay si Kim noong 1839, sa gulang na 34, dahil sa sakit na kolerang nakuha niya mula sa bilangguan.
Reuters

Ang Reuters ay isang ahensiya ng pamamahayag sa Estados Unidos na kabahagi ng dibisyon ng Thompson Reuters Corporation.
Property Company of Friends

Ang Property Company of Friends ay isang kompanyang totoong estado sa Pilipinas.
Im Kkeok Jung

Ang Im Kkeok Jung ay isang palabas sa telebisyon sa Timog Korea.
Alvin Sandoval

Si Alvin Sandoval ay isang politiko sa Pilipinas.
Asiatravel.com

Ang Asiatravel.com ay isang kompanya ng agency ng hotel at paglakbay.
Puerto Vallarta

Ang Puerto Vallarta ay isang lungsod sa Estado ng Jalisco, sa bansang Mehiko.
Antropolohiyang panlipunan

Ang antropolohiyang panlipunan (social anthropology sa wikang Ingles) ay isa sa apat na itinuturing na mga larangan ng antropolohiya o agham-tao. Ito ang bahagi ng antropolohiya na itinuturing bilang mas kiling sa agham panlipunan kung ihahambing sa antropolohiyang biyolohikal na sinasabi namang mas kiling sa agham pangkalikasan.
Sa larangang ito, tinitignan at pinag-aaralan ang mga tao bilang mga kasapi ng isang partikular na lipunan. Sa ganitong paraan, masasabi natin na malaki ang kaugnayan ng antropolohiyang panlipunan sa disiplina ng sosyolohiya. Sa katunayan, ang antropolohiya at sosyolohiya ay dalawang magkaibang mga disiplina na mayroong napakalaking pagkakatulad sa isa't isa kung ihahambing sa iba pang mga sangay ng agham panlipunan. Ang sosyolohiya ay tradisyunal na itinuturing bilang ang pag-aaral ng mga "moderno", urbano, industriyal at kanluraning mga lipunan. Sa kabilang banda, ang antropolohiya ay itinuturing naman ng maraming tao bilang ang pag-aaral ng mga "primitibo", rural, tradisyunal at hindi kanluraning mga lipunan. Gayumpaman, ang ganitong uri ng paghahambing sa pagitan ng dalawang disiplinang ito ay hindi na maituturing na balido sa kasalukuyan. Isang magandang katibayan nito ay ang pag-usbong ng tinatawag na antropolohiyang panlungsod. Ang mas mahalagang pagkakaiba sa pagitan ng antropolohiya at sosyolohiya ay matatagpuan sa mga pamamaraan sa pagkalap ng mga datos. Sa antropolohiya, ang pangunahing pamamaraan na ginagamit sa pagkalap ng mga datos ay ang tinatawag na kalahok na pagmamasid kung saan ay nakikipamuhay ang isang antropologo kasama ng mga taong kabilang sa lipunang kanyang pinag-aaralan. Para sa mga antropologo, ang perspektibang ''emiko'' (emic) o pananaw ng taga-loob ay kasinghalaga o mas mahalaga pa kaysa sa perspektibang ''etiko'' (etic) o pananaw ng taga-labas. Ang pangunahing trabaho ng mga antropologo ay ang paggawa ng mga etnograpiya o mga salaysay na naglalarawan tungkol sa isang partikular na lipunan o pangkat ng mga tao. Sa kabilang banda, ang mga sosyologo naman ay mas pinagtutuunang-pansin ang pagkalap ng mga estatistikal na mga datos tungkol sa mga lipunang kanilang pinag-aaralan.
Ang antropolohiyang panlipunan ay kilala din sa tawag na antropolohiyang pangkalinangan o antropolohiyang kultural. Ilan sa mga pinag-aaralan sa disiplinang ito ay ang pagkakamag-anak, pag-aasawa, pagsasapin-saping panlipunan, kasarian, seksuwalidad, relihiyon, ekonomiya at politika.
Bobby Ledesma

Si Bobby ay isang kilalang TV Host ng Student Canteen.
Niji-iro Prism Girl

Ang Niji-iro Prism Girl (にじいろ☆プリズムガール) ay isang seryeng manga na ginawa ni An Nakahara.
Bagyo sa Pilipinas

Bagyo sa Pilipinas, Ang mga bagyo sa Pilipinas natural lamang na tumama sa mga bansang napapaligiran nang karagatang Pasipiko, nagsisimula ito sa mga buwan maaga pa Mayo at kalimitan na nag tatapos sa mga buwan nang Disyembre sa kasalukuyan lumalakas pa ang mga ito sa buwan nang Hulyo hanggang Nobyembre. Nabubuo ang mga bagyo sa madalas sa karagatang pasipiko at dinaraan nang mga ito ang mga bansang Taiwan, Tsina, Timog Korea, Japan, Pilipinas, Carolina Isla at Vietnam, lumalakas rin ang mga ito dahil sa Habagat na nang gagaling sa mga bansang Indonesia at India.

Mga bagyo

Ang Super Bagyong Yolanda ay isa sa mga hindi makakaligtaang bagyo sa kasaysayan nang Pilipinas dahil nagdulot ito nang malawakang pagkasira sa buong Bisayas kasama na rito ang ilang probinsya sa Luzon, Nanalasa si Yolanda noong ika Nobyembre 8, 2013 sa Silangang Samar at Leyte, maituturing ring si Yolanda na isang delubyo, isa na rin rito si Super Bagyong Lawin na nagpadapa sa mga ilang lugar sa Isabela, Cagayan at Rehiyon ng Ilokos, Si Bagyong Ondoy na nag palubog sa ilang bahagi ng Luzon at Kamaynilaan noong ika Setyembre 26, 2009, Matinding pinuruhan nito ang mga Rizal, Marikina, Pasig at ilan pang mga bahagi nang Maynila dahil sa pag taas at pag apaw nang tubig ulan na dala ni Ondoy, Ang Bagyong Sendong na nagpalubog sa Hilagang Mindanao at Gitnang Bisayas.
Wilmar Lucero

Si Wilmar Lucero ay isang politiko sa Pilipinas.
Chips Ahoy!

Ang Chips Ahoy! ay isang tatak ng cookie na nilagyan ng chocolate chip, ito ay pagmamayari ng Mondelez International at ito ay ipinakilala noong 1963.
Yamato, Kanagawa

Ang Yamato (大和市, Yamato-shi?) ay isang lungsod sa Prepektura ng Kanagawa, bansang Hapon. Napapaligiran ito ng Zama, Fujisawa, Ebina Sagamihara, Ayase at Lungsod ng Yokohama sa Kanagawa at sa pamamagitan ng Machida sa Tokyo. Noong 2009, nagkaroon ng tinatayang populasyon ng 225,225 at may kapal na 8,320 tao bawat km². Ang kabuuang lugar ay 27.06 km².
Beh Bote Nga

Ang Beh Bote Nga ay isang palabas sa telebisyon sa Pilipinas ng GMA Network.
Buwan ng Wika

Ang Buwan ng Wika ay isang pagdiriwang sa Pilipinas na ginaganap tuwing buwan ng Agosto. Ito ang pinalawig na pagdiriwang ng Linggo ng Wika na pinalawig noong Enero 15, 1997 sa pamamagitan ng Proklamasyong Bilang 1041 ni dating Pangulong Fidel V. Ramos. Kadalasang ipinagdiriwang ang Buwan ng Wika sa mga paaralan. Kaugnay nito, maraming mga kaganapan ang ginagawa upang ipagdiwang ito, gaya ng sabayang pagbigkas, balagtasan, paggawa ng slogan, paggawa ng mga sanaysay pagbigkas ng mga tula, pagsasayaw ng mga katutubong sayaw at pag-awit ng mga katutubong awit.

Kasaysayan

Walang iisang wikang sinasalita sa kapuluan ng Pilipinas nang dumating ang mga Kastila. May tatlong pangunahing wikang sinasalita sa kapuluan, ang Kapampangan, Ilokano, at Cebuano. Dahil ang mga wika sa Pilipinas ay magkakaugnay at madaling maunawaan ng mga katutubo, karamihan sa mga mananalita ng higit na maliit na wika ay nakapagsasalita ng dalawa o higit pang mga wika.
Colegio de la Purisima Concepcion

Ang Colegio de la Purisima Concepcion ay isang kolehiyong paaralan na matatagpuan sa Lungsod ng Roxas, Capiz, Pilipinas.
Ito ay itinatag noong 1948 at kasalukuyang pinamumunuan ni Rt. Rev. Msgr. Vicente F. Hilata, PA, VG.
Pamahalaang pederal ng Estados Unidos

Kasaysayan

Ang rehime o pamumunong pederal ng Estados Unidos ay nagsimula pa noong 1789 at itinuturing bilang ang kauna-unahang bagong pambansang pederasyon sa buong mundo. Kahit na ganoon, ang mga nilalaman ng pederalismong Amerikano ay pinagtatalunan simula pa ng pagkakatatag at pagsasabatas ng Saligang Batas na ang ibang partido ay ipinagtatalo ang pambansang pagpapalawig ng kapangyarihan at ang iba naman ay pinaikli at mahigpit na ipinagbibigay-kahulugan bilang an pag-iisa-isa ng mga pambansang kapangyarihan ng pamahalaan sa Saligang Batas.
Simula noong Digmaang Sibil ng Estados Unidos, ang kapangyarihan ng pamahalaang pederal ay lalo pang pinalawig ngunit may mga panahon mula nito na ang sangay na lehislatibo ay nananaig o nagkaroon ng mga pagkakataon na ang mga tagapagtaguyod ng karapatan ng estado ay nagtagumpay sa paglalagay ng hangganan sa kapangyarihan ng pederal na pamahalaan sa pamamagitan ng mga gawain ng tagasapagbatas, karapatan ng tagapaganap o ng pagpapahayag ng Saligang Batas ng mga hukuman.
Ang isa sa mga teoretikal na haligi ng Saligang Batas ng Estados Unidos ang idea ng mga tseke at balanse sa mga kapangyarihan at mga responsibilidad ng mga tatlong sangay ng pamahalaang Amerikano: ang sangay na ehekutibo, ang sangay na lehislatibo at sangay na hudikatura. Halimbawa, bagaman ang lehislatibo(Kongreso) ay may kapangyarihang lumikha ng batas, ang ehekutibo(Pangulo) ay maaaring mag-veto ng anumang lehislasyon na isang aktong maaari namang panaigan ng Kongreso. Ang Pangulo ay humihirang ng mga hukom sa Kataas-taasang Hukuman(Korte Suprema) ngunit ang mga hinirang ay dapat aprobahan ng Kongreso. Ang Kataas-taasang Hukuman ay may kapangyarihan namang magpawalang bisa bilang "hindi konstitusyonal" ang anumang batas na ipinasa ng Kongreso. Ang namumuno namumuno ng pamahalaang pederal ay nasa Distrito ng Columbia.
Université Panthéon-Sorbonne

Ang Université Panthéon-Sorbonne, na kilala rin bilang Paris 1, ay isang pampublikong unibersidad para sa pananaliksik sa Paris, Pransiya. Ito ay itinatag noong 1971 bilang isa sa mga pangunahing tagapagmana ng makasaysayang Unibersidad ng Paris (La Sorbonne), pagkatapos na mahati ang ikalawang pinakamatandang akademikong institusyon. Ito ay isa sa mga pinakamalaking pamantasan sa bansa at nananatiling isang mahalagang sentro ng pananaliksik at pagsasanay.
Ang headquarters ng Pantheon-Sorbonne ay matatagpuan sa Place du Panthéon sa Latin Quarter, isang lugar sa ika-5 at ika-6 na arrondissements ng Paris. Ang university sumasakop sa bahagi ng Sorbonne at higit sa 25 mga gusali sa Paris, tulad ng Centre Pierre Mendès France at Maison des Sciences Économiques. Ito ay isang tagapagtatag na miyembro ng alyansang tinatawag na Hautes Études-Sorbonne-Arts et Métiers.
Ang unibersidad ay multidisiplinaryo, at may tatlong mga pangunahing dominyo: Ekonomiya, Humanidades, at Agham Pampulitika.
Ina, Saitama

Ang Ina ay isang munisipalidad sa Prepektura ng Saitama, bansang Hapon.
Suna no ue no Koibitotachi

Ang Suna no ue no Koibitotachi ay isang palabas sa telebisyon sa bansang Hapon.
Bilateralismo

Ang bilateralismo ay binubuo ng kaugnayang pampolitika at pangkultura sa pagitan ng dalawang bansa.
Karamihan sa diplomasyang pansabansaan ay ginagawa nang bilateral. Ang mga halimbawa nito ay kabilang ang mga kasunduan sa pagitan ng dalawang bansa, mga palitan ng mga sugo, at ang dalaw pang-estado. Ang mga mapamimilian sa kaugnayang bilateral at kaugnayang multilateral, kung saan magkakasama ang mga maraming bansa, at unilateralismo, kung kailan ang isang bansa ay kumikilos para sa sarili lamang.
Morkon

Ang morkon o morkonitos (Ingles: stuffed rolled steak, stuffed meat roll, stuffed beef meat roll) ay isang uri ng pinalamanang lutuing Pilipino. Karaniwang lutuing-bahay ang malaking longganisang ito. Karaniwang palaman ng mga morkon ang itlog, hamon, atsara, at iba pang mga longganisa katulad ng hotdog.
FPI

Ang Front populaire ivoirien (FPI; Ivorian Popular Front) ay isang partidong pampolitika sosyaldemokrata sa Côte d’Ivoire. Itinatag ni Laurent Gbagbo ang partido noong 1982. Nanalo ang kandidato ng partido na si Laurent Gbagbo sa pamamagitan ng paglipon ng 1065597 boto (59.4%) sa halalang pampangulo ng 2000. 
Si Pascal Affi N'Guessan ang tagapangulo ng partido.
Ang Jeunesse du Front Populaire Ivoirien ang kapisanang pangkabataan ng partido. Inilalathala ng partido ang Notre Voie.
Sa halalang pamparlamento ng 2000, nagtamo ng 96 upuan ang partido.
Ang partido ay kaanib ng Internasyonal Sosyalista.
Jinhua

Ang Lungsod ng Jinhua ay isang lungsod sa lalawigan ng Zhejiang sa bansang Tsina.
Joaquin Chipeco Jr.

Si Joaquin Chipeco Jr. ay isang politiko sa Pilipinas.
Josefina Echánove

Si Josefina Echánove ay isang artista sa Mehiko.
Gagambino

Ang Gagambino ay isang palabas sa telebisyon sa Pilipinas ng GMA Network.
Yosyikawa, Saitama

Ang Yoshikawa ay isang lungsod sa Saitama Prefecture, bansang Hapon.
San Gavino

Si San Gavino ay isang santo ng Romano Katoliko.
Peewee O'Hara

Si Peewee O'Hara ay isang artista sa Pilipinas.
Ɯ

Ang Ɯ, ɯ, ay isang titik ng alpabetong Latin, ang hugis nito ay magkatulad sa bilog na W o baligtad na m.
Ang Ɯ ay ginamit sa alpabetong Zhuang noong 1957 hanggang 1986.
Zhou Li Cen

Si Zhou Li Cen ay isang artista sa Taiwan.
Vergennes, Vermont

Pansariling kita

Ang panggitnang kita (median income) para sa isang sambahayan sa lungsod ay $37,763, at ang panggitnang kita para sa isang pamilya ay $48,155. May panggitnang kita na $33,669 ang mga lalake, laban sa $20,527 para sa mga babae. Ang kita ng bawat tao para sa lungsod $15,465. Tinatayang nasa 8.1% ng mga pamilya at 17.0% ng populasyon ay nasa ibaba ng poverty line, kasama ang 8.5% ng nasa ilalim ng edad 18 at 16.0% ng mga higit sa 65 o higit pa.

Paggawa

Ang Goodrich Corporation ay nagbibigay ng trabaho sa mga 800 katao bagaman ibinili na ng UTC Aerospace ang Goodrich.
John Larroquette

Si John Larroquette ay isang kilalang artista sa sining ng Pelikula at Telebisyon.
Kitto Dareka ni Au Tame Ni

Ang Kitto Dareka ni Au Tame Ni ay isang palabas sa telebisyon sa bansang Hapon.
Bituin ni David

Ang Bituin ni David (Ebreo: מגן דוד, Magen David) ay isang simbolo ng kaakuhang Hudyo.

Kasaysayan

Pinasuot ng mga Nazi sa mga Hudyo ang bituin sa mga sakop nilang lupain noong Ikalawang Digmaang Pandaigdig.
Nang gamitin ito sa watawat ng Israel nang naitatag-muli ang Israel, naging simbolo na rin ito ng kilusang Siyonismo, na hindi sinang-ayunan ng mga tumutol sa ideolohiyang ito.
Ipinangalan ang simbolo kay haring David ng Israel.
Elektrikong motor

Ang elektrikong motor ay isang makinang elektrikal na nagpapalit ng enerhiyang elektrikal sa enerhiyang mekanikal. Ang kabaligtaran nito ay ang pagpalit ng enerhiyang mekanikal sa enerhiyang elektrikal at ang nagsasagawa naman nito ay isang elektrikong henerador.
Sa karaniwang pagpapatakbo, ang mga elektrikong motor ay gumagana dahil sa interaksyon ng magnetikong field ng elektrikong motor at gayong kuryente upang gumawa ng puwersa mula sa motor. Sa iilang aplikasyon, tulad ng sa industriyang pantransportasyon na gumagamit ng motor sa traction, ang elektrikong motor ay gumagana na parehong motor at (henerador o preno) upang makapagpalit rin ng enerhiyang mekanikal sa enerhiyang elektrikal.
Makikita sa iba't ibang aplikasyon tulad ng pamaypay na pang-industriya, mga tagahihip at bomba, mga kasangkapang pangmakina at pambahay, power tools at mga disk drive, ang mga elektrikong motor ay maaaring paganahin ng mga pinagmumulan ng direct current (DC), tulad ng mga baterya, behikulong de motor o rectifier, o hindi kaya'y mga pinagmumulan ng alternating current (AC), tulad ng sa power grid, mga inverter at henerador. May makikita ring motor sa loob ng elektrikong orasan. Ang mga motor na may pangkalahatang gamit na mahigpit na ipinatutupad ang tamang pamantayan sa dimensyon at katangian ay nagbibigay ng madaling mapagkukunan ng lakas na mekanikal para sa kagamitang pang-industriya. Ang pinakamalalaking elektrikong motor ay ginagamit sa pagpapatakbo ng barko, pagpapaliit ng tubo at mga aplikasyon ng de bombang imbakan na umaabot sa lakas na 100 megawatts. Ang mga elektrikong motor ay maaaring uriin ayon sa pinagmumulan ng elektrikong lakas, pagkakayari ng looban, aplikasyon, pagkilos at iba pa.
Pandaka pygmaea

Pamamahagi at katatagpuan

Pangunahin ang P. pygmaea bilang isang uri ng isda sa Pilipinas na endemiko sa mga kailugan ng Malabon at Metro Maynila. Dating karaniwan itong namamalagi sa mga nalililimang mga pilapil ng mga ilog sa Lalawigan ng Rizal ng Luzon, Pilipinas. Nakukuha rin ang mga ito mula sa karagatan ng Pulo ng Culion, malapit sa Palawan, Pilipinas. Nabubuhay rin ang mga ito sa mga tubig na hindi gaanong maalat (brackish) at mga pook na may mga bakawan sa Indonesia at Singapore (1992). Naipadala rin ang mga ito sa Alemanya noong 1958.
Namumuhay ang mga biang ito sa mga tubig na demersal, tubig-tabang, hindi-kaalatan at karagatan na may halagang pH mula 7.0 hanggang 8.4, na ang hangganang dH ay nasa 30, at may temperaturang pangtropiko mula 24 hanggang 30 °C.

Anyo at anatomiya

Isang walang-kulay at halos nanganganinang na uri, mayroong katamtamang mahaba at matipunong pangangatawan ang duwendeng pygmy goby. Mas payat ang mga lalaki na may halos tuwid na katangian panlikuran at pangharapan, habang mas mataba at may biluging anyo ang likod ng mga babae, may bantad na biluging tiyan, at mala-arko ang balangkas ng harapan.
Malaki at pulpol ang ulo ng P. pygmaea. Hubad ang ulo at batok ng mga ito. Nagsasanib ang mga pangitaas at pangibabang mga bahagi at matulis kapag titingnan mula sa mga gilid. Katangitanging mas malapad sa halip na malalim ang ulo. Lubhang maikli ang ulo, malapad nga at mabilog. Masdayong nakahilig ang bibig, na may nakaungos na pang-ibabang panga at baba. Umaabot ang anggulong posteryor ng maksilarya (trianggulo ng baba) nito sa ilalim ng anteryor na bahagi ng mata, hanggang sa gitna ng mga mga pupil. Mayroon itong dalawang hilera ng mga ngipin sa bawat panga. Mas malaki ang panlabas na hilera ng mga ngiping nasa loob ng pang-itaas na panga, at mas malalaki ang puwang o pagitan ng mga ngipin dito. Habang katangi-tanging mas maliit naman ang mga nasa panloob na hilera. Mababa ang unang panlikod (dorsal) na palikpik, mas bungad ito kaysa pangalawang dorsal na palikpik; subalit hindi umaabot ang unang dorsal na palikpik sa pangalawang panlikod na palikpik kapag nakadiin. Matutulis ang mga palikpik na pektoral at ventral, na ang huli ay mga kasinghaba ng nauna o kaya mas mahaba. Maikling-maikli ang papilla ng puwit at mabilog sa mga kababaihan, ngunit mas mahaba at lubhang balingkinitan sa mga kalalakihan.
Mga mga maiitim na mga tuldok ang P. pygmaea, na bumubuo ng 4 na linyang-pakrus, sa ibabaw ng mga gilid ng katawan. Lubos na pigmentado ng kulay ang mga paanan ng mga palikpik, maliban na lamang sa mga pangharapan. Mayroon itong mga 22 hanggang 25 mga kaliskis na nasa seryeng pang-longgitudinal.

Ekolohiya

Itinuturing na nawawala na o nawala na sa Pilipinas ang mga uring ito dahil sa pagkakaroon ng polusyon sa mga katutubong katubigan at mga proyektong reklamasyon ng mga lupa.

Panginginain

Kumakain ang mga uring ito ng mga plankton.